rejauldu/bengali-wikipedia huggingface dataset:
জোহরাবাঈ আম্বালেওয়ালী (১৯১৮-১৯৯০) হলেন হিন্দি চলচ্চিত্রের ত্রিশ ও চল্লিশের দশকের একজন প্লেব্যাক গায়ক ও ভারতীয় শাস্ত্রীয় সংগীত শিল্পী। তিনি রতন (১৯৪৪) চলচ্চিত্রে তার গাওয়া 'আঁখিয়া মিলাকে জিয়া ভারমাকে' ও 'আই দিওয়ালি, আই দিওয়ালি' গানের জন্য বিখ্যাত। তিনি খুব নিচু স্বরে গান গাইতেন। চল্লিশের দশকের শেষ দিকে প্লেব্যাক জগতে লতা মুঙ্গেশকর, গীতা দত্ত, আশা ভোঁসলেদের আবির্ভাব ঘটলে তার নেপথ্য সঙ্গীত জীবনের একরকম পরিসমাপ্তি ঘটে।   প্রারম্ভিক জীবন  তিনি ব্রিটিশ ভারতের অন্তর্গত পাঞ্জাব প্রদেশের আম্বালায় জন্মগ্রহণ করেন, যেটি বর্তমানে হরিয়ানার অন্তর্গত। তিনি ওস্তাদ নাসির হুসেন খান ও গুলাম হুসেন খানের কাছ থেকে সংগীতের তালিম নিয়েছিলেন। তিনি হিন্দুস্তানি শাস্ত্রীয় সংগীতের আগ্রা ঘরনায় বিশেষ দক্ষতা অর্জন করেছিলেন।  কর্মজীবন তের বছর বয়সে তিনি অল ইন্ডিয়া রেডিওতে প্রথম সংগীত পরিবেশন করেন। তিনি সেখানে হিন্দুস্তানি শাস্ত্রীয় ঘরনার সংগীত পরিবেশন করতেন। তিনি এইচএমভির ব্যানারে কিছু ঠুমরী গানের অ্যালবামও প্রকাশ করেছিলেন।  ১৯৩৩ সালে মুক্তিপ্রাপ্ত ডাকু কি লড়কি চলচ্চিত্রে গান গাওয়ার মাধ্যমে তিনি নেপথ্য সঙ্গীত শিল্পী হিসেবে আত্মপ্রকাশ করেন। প্রথম দিকে লাহোরের চলচ্চিত্রে প্লেব্যাক করলেও তিনি পরে বোম্বেতে চলে আসেন। ১৯৩৩ সালে রতন চলচ্চিত্রে গান গাওয়ার মাধ্যমে তিনি ব্যাপক জনপ্রিয়তা অর্জন করেন। তার গাওয়া 'আঁখিয়া মিলাকে জিয়া ভারমাকে' ও 'আই দিওয়ালি, আই দিওয়ালি' গান ব্যাপক জনপ্রিয়তা অর্জন করে। ঐ চলচ্চিত্রের সংগীত পরিচালক নওশাদের অধীনে আনমোল ঘড়ি (১৯৪৬), মেলা (১৯৪৮) ও জাদু (১৯৫১) চলচ্চিত্রে প্লেব্যাক করেছিলেন তিনি।, Profile of Zohrabai Ambalewali on cineplot.com website ১৯৪৫ সালে মুক্তিপ্রাপ্ত জিনাত চলচ্চিত্রে 'আঁহে না ভরেঁ শিকয়াঁ না কিয়ে' গানে তিনি নূর জাহান ও কল্যাণীর সাথে প্লেব্যাক করেছিলেন, যেটি ছিল কোন মহিলার গাওয়া প্রথম কাওয়ালি। গানটি শ্রোতাদের মাঝে তুমুল জনপ্রিয়তা অর্জন করেছিল।  শমসাদ বেগম, খুরশিদ বানো, আমিরবাঈ কর্ণাটকির সাথে তিনি একসময় বলিউড প্লেব্যাক জগতে রাজত্ব করেছেন। পঞ্চাশের দশকের শেষ দিকে লতা মুঙ্গেশকর, গীতা দত্ত, আশা ভোঁসলেদের আবির্ভাব ঘটলে তাদের সঙ্গীত জীবন একরকম শেষ হয়ে যায়।  পঞ্চাশের দশকে তিনি চলচ্চিত্রাঙ্গন থেকে অবসর গ্রহণ করেন। অবসর নিলেও তিনি তার মেয়ে রোশন কুমারীর অনুষ্ঠানে সংগীত পরিবেশন করতেন। রোশন কুমারী একজন কত্থক নৃত্যশিল্পী ছিলেন, যিনি সত্যজিৎ রায়ের জলসাঘর (১৯৫৮) চলচ্চিত্রে অভিনয় করেছেন।  মৃত্যু জোহরাবাঈ আম্বালেওয়ালী ১৯৯০ সালের ২১ ফেব্রুয়ারি মৃত্যুবরণ করেন।  চলচ্চিত্র তালিকা তিনি যেসব চলচ্চিত্রে প্লেব্যাক করেছেন সেগুলো হল:  ডাকু কি লাড়কি (১৯৩৩)  গ্রামোফোন সিংগার (১৯৩৮)  গীত (১৯৪৪)  পহলে আপ (১৯৪৪)  রতন (১৯৪৪)  জিনাত (১৯৪৫)  সোনি মাহিওয়াল (১৯৪৬)  আনমোল ঘড়ি (১৯৪৬)  দেবর (১৯৪৬)  এলান (১৯৪৭)  মেলা (১৯৪৮)  চুনারিয়া (১৯৪৮)  মহল (১৯৪৯)  দিল কি বস্তি (১৯৪৯)  প্রীত কা গীত (১৯৫০)  জাদু (১৯৫১)  কাশ্মীর (১৯৫১)  ঊষা কিরণ (১৯৫২)  তথ্যসূত্র  বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:ভারতীয় নেপথ্য গায়িকা বিষয়শ্রেণী:হিন্দুস্তানি সঙ্গীতশিল্পী বিষয়শ্রেণী:১৯৯০-এ মৃত্যু বিষয়শ্রেণী:১৯১৮-এ জন্ম বিষয়শ্রেণী:ভারতীয় ব্যক্তি বিষয়শ্রেণী:হরিয়ানার সঙ্গীতশিল্পী বিষয়শ্রেণী:নারী হিন্দুস্তানি সংগীতশিল্পী
আমিনুল হক নামে নিম্নের ব্যক্তিবর্গকে নির্দেশ করতে পারেঃ   আমিনুল হক (রাজনীতিবিদ), বাংলাদেশি রাজনীতিবিদ ও সাবেক মন্ত্রী।  আমিনুল হক (অ্যাটর্নি জেনারেল), বাংলাদেশের ৬ষ্ঠ অ্যাটর্নি জেনারেল।  আমিনুল হক (অভিনেতা), চলচ্চিত্র জগতে আমিন নামে অধিক পরিচিত একজন বাংলাদেশী চলচ্চিত্র অভিনেতা, নাট্যকার এবং নির্দেশক ছিলেন।  আমিনুল হক (ফুটবলার), সাবেক বাংলাদেশী ফুটবলার।  আমিনুল হক বাদশা, বাংলাদেশী সাংবাদিক ও গ্রন্থকার।   আরও দেখুন   এ. এম. আমিনুল হক, বাংলাদেশী প্রকৌশলী, বেসামরিক সরকারি কর্মচারী এবং বাংলাদেশ পানি উন্নয়ন বোর্ডের মহাপরিচালক।  এ জে এম আমিনুল হক, বাংলাদেশের স্বাধীনতা যুদ্ধের বীর উত্তম খেতাবপ্রাপ্ত একজন মুক্তিযোদ্ধা।  সিকদার আমিনুল হক, একজন বাংলাদেশী কবি ছিলেন।  বিষয়শ্রেণী:আরবি পুরুষবাচক প্রদত্ত নাম বিষয়শ্রেণী:পুরুষবাচক প্রদত্ত নাম
হাতিরপুল বাংলাদেশের রাজধানী ঢাকার একটি ব্যস্ততম বাজার এলাকা। এখানে রয়েছে বিভিন্ন ধরণের শপিং কমপ্লেক্স, হোটেল ও রেস্তোরাঁ। 'হাতিরপুল' নামটি ব্রিটিশ নাম 'হার্টলপুল' থেকে এসেছে। এখানে একটি স্বনামধন্য কাঁচা সবজির বাজারও রয়েছে।   নামকরণ  হাতিরপুলের ইতিহাস অনেক প্রাচীন। ভাওয়ালের রাজারা তাঁদের পোষা হাতিদের এলিফ্যান্ট রোড ও হাতিরপুলের মধ্য দিয়ে পিলখানার হাতিশালায় নিয়ে যেতেন। রাজার হাতিদের যাতায়াতের পথে এখানে একটা পুল বা জলাশয় ছিল, যা থেকে এলাকার নাম হয়েছে হাতিরপুল।   বর্তমান অবস্থা  এলাকার নামকরণের উৎস হাতির পুলের অস্তিত্ব বর্তমানে নেই। এখানে একটি ব্যস্ত বাজার এলাকা গড়ে উঠেছে। কাঁটাবন থেকে কাওরান বাজার পর্যন্ত একটি রাস্তা দিয়ে হাতিরপুলকে সংযুক্ত করা হয়েছে।   স্থাপনা   বিপণি বিতান   ইস্টার্ন প্লাজা  নাহার প্লাজা  মোতালেব প্লাজা   হোটেল ও রেস্তোরাঁ   শাওয়ারমা কাবাশীষ হাউস  চায়না কিচেন  সুমিস হটকেক  ৩৬৫ কিচেন  ক্যাফে ৫ এলিপ্যান্ট  পিৎজা হাউস  বিগ বাইট  কেএফসি  গোল্ডেন চিমনি  মানিন চাইনিজ  ওয়েল ফুট  বস সুইটস  ফুলকলি  বাকলাভা  শালীন পেস্ট্রি শপ  সিপি ফাইভ স্টার  হাজী বিরিয়ানি  সেভেন হিল রেস্টুরেন্ট   তথ্যসূত্র   বিষয়শ্রেণী:ঢাকা জেলা বিষয়শ্রেণী:ঢাকার পাড়া
কে সি করুপ্পান্নান একজন ভারতীয় রাজনীতিবিদ এবং ১৫ তম তামিলনাড়ু বিধানসভার সদস্য। তিনি এআইএডিএমকে প্রার্থী হিসাবে ভবানী বিধানসভা কেন্দ্র থেকে ২০০১, ২০১৬ ও ২০২১ সালে নির্বাচিত হয়েছিলেন।   জয়ললিতা ২০১৬ সালের মে মাসে জয়ললিতা জয়রাম করপ্পাননকে পরিবেশমন্ত্রী হিসাবে নিযুক্ত করেছিলেন। এটি ছিল তামিলনাড়ু সরকার এ তার প্রথম মন্ত্রিসভা পদ।   তথ্যসূত্র   বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:তামিলনাড়ুর রাজ্য মন্ত্রিপরিষদের মন্ত্রী বিষয়শ্রেণী:তামিলনাড়ু বিধানসভার সদস্য ২০১৬-২০২১ বিষয়শ্রেণী:তামিলনাড়ু বিধানসভার সদস্য ২০২১-২০২৬
নাগোদ রাজ্য ('নাগৌদ' বা 'নাগোধ' নামেও পরিচিত) ছিলো ব্রিটিশ শাসিত ভারতে অবস্থিত একটি দেশীয় রাজ্য। রাজ্যটি বর্তমানে ভারতের মধ্যপ্রদেশ রাজ্যের সাতনা জেলায় অবস্থিত৷ খ্রিস্টীয় অষ্টাদশ শতাব্দী অবধি এটি রাজধানী উঞ্চেহরার নাম অনুসারে উঞ্চেহরা রাজ্য নামে পরিচিত ছিল।  ইতিহাস ১৩৪৪ খ্রিস্টাব্দে রাজা বীররাজ জুদেব বর্তমান সাতনা অঞ্চলের নরো দুর্গ থেকে অন্যান্য সমস্ত দখলদারদের সরিয়ে নিজের দুর্গ দখল করেন এবং উচ্চকল্প নামে একটি শহর প্রতিষ্ঠা করেন। এই শহরই পরবর্তীকালে উঞ্চেহরা নাম পায়। ১৭২০ খ্রিস্টাব্দে নতুন রাজধানীর নাম অনুসারে রাজ্যটির নাম নাগোদে বদলে যায়। ১৮০৭ খ্রিস্টাব্দে এটি পান্না রাজ্যের সামন্ত রাজ্যে পরিণত হয় এবং প্রকাশিত সনদে এটিকে ওই রাজ্যের অংশীভূত করা হয়। ১৮০৯ খ্রিস্টাব্দে লাল শিবরাজ সিংহকে নতুন সনদ অনুযায়ী রাজ্যের রাজা ঘোষণা করা হয়। ১৮২০ খ্রিস্টাব্দে বেসিনের চুক্তি স্বাক্ষরিত হলে নাগোদ রাজ্যটি একটি ব্রিটিশ করদ রাজ্যে পরিণত হয়।  রাজা বলভদ্র সিংকে ১৮৩১ নিজের ভাইকে হত্যা করার অভিযোগের ভিত্তিতে গ্রেপ্তার করা হয়। রাজার অভাবে রাজ্যের আইন শৃঙ্খলা এবং নিরাপত্তার অভাব দেখা দিলে ১৮৪৪ খ্রিস্টাব্দে ব্রিটিশ সরকার অর্থনৈতিক মন্দার অজুহাতে এই রাজ্যটি প্রশাসনিকভাবে দখল করেন। সঠিক সময়ে রাজা রাঘবেন্দ্র সিং তার রাজ্য পুনরুদ্ধার করেন। ১৮৫৭ খ্রিস্টাব্দে সিপাহী বিদ্রোহের সময় রাজার ব্রিটিশ আনুগত্যের ফলে রাজ্যটি ধানওয়াল পরগনা লাভ করে। ১৮৬২ সনদ জারি করিয়ে রাজ্যটির অপুত্রক রাজাদের দত্তকপুত্র গ্রহণের অধিকার নিশ্চিত করা হয় এবং ১৮৬৫ স্বাধীনভাবে স্থানীয় রাজাকে পুনঃপ্রতিষ্ঠা করা হয়। নাগোদ রাজ্যটি ছিল মধ্য ভারত এজেন্সির বাঘেলখণ্ড এজেন্সির অন্তর্গত।  ১৮৭১ থেকে ১৯৩১ খ্রিস্টাব্দ পর্যন্ত এই রাত্রে সহ আশেপাশের একাধিক দেশীয় রাজ্যকেপুনরায় বুন্দেলখন্ড এজেন্সির অন্তর্গত করা হয়েছিল। নাগোদের শেষ রাজা হিস হাইনেস শ্রীমন্ত মহেন্দ্র সিং ১৯৫০ খ্রিস্টাব্দের পয়লা জানুয়ারি তারিখে ভারতীয় অধিরাজ্যে অন্তর্ভুক্ত হওয়ার জন্য সম্মতিপত্রে স্বাক্ষর করেন।   শাসকবর্গ রাজ্যটির শাসকগণ রাজা উপাধিতে ভূষিত হতেন, এটি ছিল ১১ তোপ সেলামী রাজ্য। শাসকরা ছিলেন প্রতিহার রাজবংশের উত্তরসূরী।Princely States of India  রাজা   ১৬৮৫ – ১৭২০                ফকির শাহ সিং ১৭২০ – ১৭৪৮                চৈন সিংহ ১৭৪৮ – ১৭৮০                আহ্লাদ সিং  ১৭৮০ – ১৮১৮              লাল শিবরাজ সিং ১৮১৮ – ১৮৩১                বলভদ্র সিং ১৮৩১ – ২৩ ফেব্রুয়ারি ১৮৭৪      রাঘবেন্দ্র সিং ২৩ ফেব্রুয়ারি ১৮৭৪ –  ৪ নভেম্বর ১৯২২  যাদবেন্দ্র সিং ৪ নভেম্বর ১৯২২ – ২৬ ফেব্রুয়ারি ১৯২৬  নরহরেন্দ্র সিং ২৬ ফেব্রুয়ারি ১৯২৬ – ১৫ আগস্ট ১৯৪৭  মহেন্দ্র সিং  তথ্যসূত্র  বিষয়শ্রেণী:মধ্যপ্রদেশের ইতিহাস বিষয়শ্রেণী:মধ্যপ্রদেশের দেশীয় রাজ্য বিষয়শ্রেণী:১৪শ শতাব্দীতে ভারতে প্রতিষ্ঠিত বিষয়শ্রেণী:ভারতের দেশীয় রাজ্য বিষয়শ্রেণী:সাতনা জেলা বিষয়শ্রেণী:রাজপুত বিষয়শ্রেণী:১৯৫০-এ ভারতে বিলুপ্ত
দুই ক্ষেত্র মণ্ডল হলো দুটি মণ্ডলের সদৃশ দল যা হীরকরাজ্যের পঞ্চতথাগতের পাশাপাশি গর্ভরাজ্যের পাঁচ প্রজ্ঞারাজকে চিত্রিত করে।  কোরগুলির চারপাশে সাজানো দেবতার সংখ্যা পরিবর্তিত হয়, তবে ৪১৪ পর্যন্ত হতে পারে।  হীরকক্ষেত্র বুদ্ধের অপরিবর্তনীয় মহাজাগতিক নীতির প্রতিনিধিত্ব করে, যখন গর্ভরাজ্য প্রাকৃতিক জগতে বুদ্ধের সক্রিয়, শারীরিক প্রকাশকে চিত্রিত করে। এইভাবে মণ্ডলগুলিকে মহাযান বৌদ্ধধর্মের সম্পূর্ণ ধর্মের সংক্ষিপ্ত অভিব্যক্তি হিসাবে বিবেচনা করা হয়, এবং বজ্রযান শিক্ষার মূল গঠন করে। চীনা তাংমি  এবং জাপানি শিঙ্গোন ও তেন্দাই মন্দির, বিশেষ করে, প্রায়শই কেন্দ্রীয় বেদীতে চিত্রের মাচায় সমকোণে উচু করা দুটি রাজ্যের মণ্ডলগুলি প্রধানত প্রদর্শন করে।  দুটি মণ্ডল ভারতে পৃথকভাবে বিকশিত হয়েছে বলে মনে করা হয় এবং চীনে প্রথমবারের মতো যোগদান করেছিল, সম্ভবত কূকৈয়ের শিক্ষক হুই-কুও।   বহিঃসংযোগ  The Diamond and Womb World Mandalas Dharmapala Thangka Centre Mandala of the Womb World Dharmapala Thangka Centre  বিষয়শ্রেণী:বৌদ্ধ মূর্তিবিদ্যা বিষয়শ্রেণী:বৌদ্ধ দার্শনিক ধারণা
thumb|র্গোদ-ত্শাং-পা-ম্গোন-পো-র্দো-র্জে র্গোদ-ত্শাং-পা-ম্গোন-পো-র্দো-র্জে () (১১৮৯-১২৫৮) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর এক বিখ্যাত বৌদ্ধপন্ডিত ছিলেন।   শৈশব  র্গোদ-ত্শাং-পা-ম্গোন-পো-র্দো-র্জে দক্ষিণ তিব্বতের ল্হো-ব্রাগ অঞ্চলে ১১৮৯ খ্রিষ্টাব্দে জন্মগ্রহণ করেন। জন্মের পর তার নাম রাখা হয় ম্গোন-পো-দ্পাল ()। তার জন্মের পর আর্থিক অনটনের কারণে তার পিতা ও মাতা মধ্যে বিচ্ছেদ হয়ে গেলে তার মাতা এক ধনী চিকিৎসকের সঙ্গে নতুন করে সংসার বাঁধেন ও তাকে তার পিতার দায়িত্বে রেখে যান। কিন্তু কিছুদিনের মধ্যে তার পিতা অপুষ্টিজনিত কারণে রোগ ভোগের পর মৃত্যুবরণ করেন। ফলে ম্গোন-পো-দ্পালকে খুব অল্প বয়সে জীবিকার সন্ধান শুরু করতে হয়।   শিক্ষা ও সাধনা  ষোল বছর বয়সে তিনি লাসা শহরে যাত্রা করে জাগতিক বিষয়ের ওপর বিতৃষ্ণার ফলে বৌদ্ধধর্মের প্রতি আকৃষ্ট হন। এরপর তিনি র্বা-লুং বৌদ্ধবিহারে গ্ত্সাং-পা-র্গ্যা-রাস-য়ে-শেস-র্দো-র্জে নামক 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর প্রথম র্গ্যাল-দ্বাং-'ব্রুগ-পার নিকট শিক্ষালাভ করেন। ১২১১ খ্রিষ্টাব্দে গ্ত্সাং-পা-র্গ্যা-রাস-য়ে-শেস-র্দো-র্জের মৃত্যু হলে তিনি ম্খার-ছু অঞ্চলে তিন বছর সাধনা করেন। এরপর তিনি বহু প্রতিকূলতা অতিক্রম করে জলন্ধর পৌঁছন। এই স্থানে বেশ কিছু দিন সাধনার পর তিনি লাহুলের মধ্য দিয়ে তিব্বত ফিরে আসেন। এরপর তিনি ফোম-ল্হা-খাব () নামক স্থানে তিন বছর ও নেপাল সীমান্তে র্গোদ-ত্শাং () নামক স্থানে সাত বছর সাধনা করেন।   শেষ জীবন  র্গোদ-ত্শাং-পা-ম্গোন-পো-র্দো-র্জে শেষ জীবনে বেশ কয়েকটি বৌদ্ধবিহার নির্মাণ করেন। তিনি স্তোদ-'ব্রুগ নামক এক প্রথার প্রচলন করেন। এছাড়া তিনি তার অনুগামীদের উপদেশ দেন যাতে তারা বৌদ্ধ বিহারের সজ্জার জন্য অর্থ সংগ্রহ না করে সেই সময়ে একাকী সাধনায় মনোনিবেশ করেন। তার অন্যতম প্রধান শিষ্য ছিলেন ও-র্গ্যান-পা-রিন-ছেন-দ্পাল।   তথ্যসূত্র    আরও পড়ুন   The crystal mirror of philosophical systems: A Tibetan study of Asian religious thought / Thuken Losang Chökyi Nyima; translated by Geshé Lhundub Sopa with E. Ann Chávez and Roger R. Jackson; special contributions by Michael Sweet and Leonard Zwilling; edited by Roger R. Jackson. Boston: Wisdom Publicatiaons; [Montreal]: In association with the Institute of Tibetan Classics, 2009. (web)  Roerich, George, trans. 1996. The Blue Annals. 2nd ed. Delhi: Motilal Banarsidas, pp. 680–87.  Tucci, Giuseppe. 1971. “Travels of Tibetan Pilgrims in the Swat Valley.” In Opera Minora. Rome: Giovanni Bardi, pp. 373–83.  唐景福: 中国藏传佛教名僧录: 甘肃民族出版社, ১৯৯১ (অনলাইন পড়ুন)   拉科•益西多杰: 藏传佛教高僧传略, 青海人民出版社, ২০০৭ (অনলাইন)   বিষয়শ্রেণী:১১৮৯-এ জন্ম বিষয়শ্রেণী:১২৫৮-এ মৃত্যু বিষয়শ্রেণী:দ্রুকপা কাগ্যু
অগ্রসেন জয়ন্তী (আক্ষরিক অর্থে "অগ্রসেনের জন্মদিন") হল একজন কিংবদন্তি হিন্দু রাজা অগ্রসেন মহারাজের জন্মবার্ষিকী উদযাপন।Happy Agrasen Jayanti তিনি অগ্রোহের রাজা ছিলেন এবং তাঁর থেকেই আগরওয়াল জাতির উৎপত্তি। হিন্দু পঞ্জিকার আশ্বিন মাসের চতুর্থী তিথিতে অগ্রসেন জয়ন্তী পালন করা হয়।  ১৯৭৬ সালে ভারত সরকার মহারাজা অগ্রসেনের ৫১০০তম জন্মজয়ন্তী উপলক্ষে তাঁর সম্মানে একটি ডাকটিকিট জারি করে।India 1976 Maharaja Agrasen Jayanti Phila-698 MNH   সরকারি ছুটি  উত্তর প্রদেশে অগ্রসেন জয়ন্তী উপলক্ষে উত্তর প্রদেশ রাজ্য সরকার আনুষ্ঠানিকভাবে ছুটি ঘোষণা করেছে। উত্তর ভারতের হরিয়ানা রাজ্যেও অগ্রসেন জয়ন্তীতে সরকারি ছুটি রয়েছে। এই দিনটি পাঞ্জাব এবং হরিয়ানা রাজ্যে একটি গেজেটেড ছুটির দিন।   উদযাপন   মহারাজা অগ্রসেন জয়ন্তীকে বিশেষ করে তোলার জন্য ভক্তরা বিশেষ প্রস্তুতি নেন। ভারতের বিভিন্ন স্থানে দিনব্যাপী বর্ণাঢ্য শোভাযাত্রা এবং বিভিন্ন সাংস্কৃতিক অনুষ্ঠানের মাধ্যমে দেবতা মহারাজা অগ্রসেনের জন্মবার্ষিকী উদযাপন করা হয়। বৈশ্য সম্প্রদায় পূর্ণ ধর্মীয় নিষ্ঠার সাথে জয়ন্তী উদযাপন করে। ভারতজুড়ে অগ্রহরি, অগারওয়াল, বর্ণওয়াল এবং জৈনদের মধ্যে অগ্রসেন জয়ন্তী পালিত হয়। এই দিনে অগ্রসেনের বংশধররা সমাজকল্যাণমূলক কর্মকাণ্ডে নিজেদের ব্যস্ত রাখেন। সাম্য ও ভ্রাতৃত্বের বার্তা ছড়িয়ে দেওয়ার জন্য বিনামূল্যে চিকিৎসা শিবির, খাদ্য বিতরণ এবং বিভিন্ন সাংস্কৃতিক অনুষ্ঠান এবং কর্মসূচি গ্রহণ করা হয়। তারা জীবনের আদর্শের জন্য অগ্রসেনকে সম্মান করেন এবং তাঁর পদাঙ্ক অনুসরণ করার চেষ্টা করেন।   তথ্যসূত্র   বিষয়শ্রেণী:ব্যক্তিভেদে জন্মদিন বিষয়শ্রেণী:ভারতের বার্ষিক অনুষ্ঠান বিষয়শ্রেণী:অক্টোবর উদ্‌যাপন বিষয়শ্রেণী:সেপ্টেম্বর উদ্‌যাপন
গুহ্যগর্ভতন্ত্র বা র্গ্যুদ্ থম্স্ চদ্ ক্যি র্গ্যল্ পো দ্পল্ স্গ্যু 'ফ্রুল্ র্ৎস ব'ই র্গ্যুদ্ গ্সঙ্ ব স্ঞিঙ্ পো () তিব্বতী বৌদ্ধধর্মের র্ন্যিং-মা ধর্মসম্প্রদায়ের মহাযোগ যানের মূল তন্ত্র।   ইতিহাস  মহাসিদ্ধ কুকুরাজার নিকট হতে গুহ্যগর্ভতন্ত্র সম্বন্ধে শিক্ষালাভ করেন প্রহেবজ্র।Dharma Fellowship (2005). Biographies: Pramodavajra, Regent of the Divine. Source:   (accessed: November 15, 2007) পরবর্তীকালে বিমলমিত্রের নির্দেশে র্মা-রিন-ছেন-ম্ছোগ এবং জ্ঞানকুমার সংস্কৃত থেকে এই তন্ত্র তিব্বতী ভাষায় অনুবাদ করেন।   টীকাভাষ্য  বহু ভারতীয় ও তিব্বতী বৌদ্ধ পণ্ডিত এই তন্ত্র সম্বন্ধে টীকা ভাষ্য রচনা করেন। ভারতীয় পণ্ডিত বিলাসবজ্র গুহ্যগর্ভমহাতমতন্ত্ররাজিকা নামক যে টীকা রচনা করেন তা তিব্বতী ভাষায় দ্পাল-গ্সাং-বা-স্ন্যিং-পো'ই-'গ্রেল-পা-রিন-পো-ছে'ই-স্পার-খাব-স্লোব-দ্পোন-স্গেগ-পা'ই-র্দো-র্জেস-ম্দ্জাদ-পা () নামে অনূদিত হয়। বিখ্যাত পণ্ডিত বিমলমিত্র এই তন্ত্রের ওপর দুইটি টীকাভাষ্য রচনা করেন যা তিব্বতীতে র্দো-র্জে-সেম্স-দ্পা'ই-স্গ্যু-'ফ্রুল-দ্রা-বা'ই-র্গ্যুদ-দ্পাল-গসাং-বা'ই-স্ন্যিং-পো-শেস-ব্যা-বা'ই-স্প্যান-'গ্রেল-পা () এবং দ্পাল-গ্সাং-বা-স্ন্যিং-পো'ই-দোন-ব্স্দুস-'গ্রেল () নামে অনূদিত হয়। রোং-জোম-ছোস-ক্যি-ব্জাং-পো নামক একাদশ শতাব্দীর তিব্বতী পণ্ডিত র্গ্যুদ-র্গ্যাল-গ্সাং-বা-স্ন্যিং-পো-দ্কোন-চোগ-'ব্রেল () নামক টীকাভাষ্য রচনা করেন। চতুর্দশ শতাব্দীর বিখ্যাত র্ন্যিং-মা শিক্ষক ক্লোং-ছে-রাব-'ব্যাম্স-পা-দ্রি-মেদ-'ওদ-জের এই তন্ত্রের ওপর তিনটি টীকাভাষ্য রচনা করেন, যা তিব্বতী বৌদ্ধধর্মে মুন-সেল-স্কোর-গ্সুম নামে পরিচিত।   তথ্যসূত্র    আরো পড়ুন       Parts:,2, 3, 4, 5, 6.      Sherab, Khenchen Palden and Khenpo Tsewang Dongyal (2011). Splendid Presence of the Great Guhyagarbha: Opening the Wisdom Door of the King of All Tantras Sidney Center, New York: Dharma Samudra.          বহিঃসংযোগ   Guhyagarbha Tantra: Tibetan Text - at THDL  Guhyagarbha Tantra  Six part series of Gyurme Dorje's introduction to Guhyagarbha Tantra  বিষয়শ্রেণী:মহাযোগ বিষয়শ্রেণী:বৌদ্ধ তন্ত্র
মুহাম্মদ ইবনে মনসুর আল মাহদি () (জন্ম: ১২৬ বা ১২৭ হিজরি; মৃত্যু: ১৬৯ হিজরি) (জন্ম: ৭৪৪ বা ৭৪৫ খ্রিষ্টাব্দ; মৃত্যু: ৭৮৫ খ্রিষ্টাব্দ),Al-Souyouti, Tarikh Al-Kholafa'a (The History of Caliphs) ছিলেন তৃতীয় আব্বাসীয় খলিফা। তিনি ১৫৮ হিজরি থেকে ১৬৯ হিজরি (৭৭৫-৭৮৫ খ্রিষ্টাব্দ) পর্যন্ত শাসন করেন। তিনি তার পিতা আল মনসুরের উত্তরাধিকারী হন।   শাসন  আল মাহদি তার পিতার মৃত্যুশয্যায় থাকার সময় খলিফা হিসেবে ঘোষিত হন। তার শান্তিপূর্ণ শাসনকালে পূর্বসূরিদের নীতিমালা প্রচলিত ছিল।  তার শাসনামলে আলিয়দের সাথে বিরোধ নিষ্পত্তি হয়। প্রভাবশালী বারমাকি পরিবার এসময় আরও ক্ষমতার অধিকারী হয়। তারা খলিফার সাথে ঘনিষ্ঠভাবে কাজ করে।  আল মাহদি দশ বছর ক্ষমতায় ছিলেন। তিনি তার সবচেয়ে বিশ্বস্ত উজির ইয়াকুব ইবনে দাউদকে কারারুদ্ধ করেন। ১৬৭ হিজরি/৭৮৩ খ্রিষ্টাব্দে আল মাহদি কর্তৃক চালু করা এক তদন্তের ফলে অভিযুক্ত জিন্দিকদের মৃত্যুদণ্ড দেয়া হয়। তিনি সঙ্গীত ও কবিতার ভক্ত ছিলেন। অনেক শিল্পী ও কবি তার পৃষ্ঠপোষকতা লাভ করে। তিনি সঙ্গীত ও কাব্যের বিস্তারে ভূমিকা রাখেন।  ৭৭৭ সালে তিনি খোরাসানের ইউসুফ ইবনে ইবরাহিমের বিদ্রোহ দমন করেন। একই বছর তিনি তার উত্তরাধিকারী হিসেবে ঈসা ইবনে মুসাকে সরিয়ে তার পুত্র মুসা আল হাদিকে তার স্থলাভিষিক্ত করেন এবং তার জন্য অভিজাতদের কাছ থেকে বায়াত গ্রহণ করেন। ৭৭৮ সালে সিরিয়ায় উমাইয়া শক্তির নেতৃত্ব দানকারী আবদুল্লাহ ইবনে মারওয়ান ইবনে মুহাম্মদের বিদ্রোহ দমন করেন।  ৭৮৫ সালে তাকে বিষপ্রয়োগে হত্যা করা হয়।  থাম্ব|বাম|আল মাহদির দিরহাম, ১৬৬ হিজরি, কিরমান, রৌপ্য ২.৯৫ গ্রাম।   সাংস্কৃতিক ও প্রশাসনিক দিক  আল মাহদির শাসনামলে বহুজাতিক বাগদাদ নগরী প্রাচুর্যপূর্ণ হয়ে উঠে। আরব উপদ্বীপ। ইরাক, সিরিয়া, পারস্য এবং আফগানিস্তান ও স্পেনের মত দূরবর্তী স্থান থেকেও অভিবাসীরা আসতে থাকে। বাগদাদ মুসলিম খ্রিষ্টান, ইহুদি, হিন্দু ও জরস্ট্রিয়ানদের আবাসস্থল ছিল। এটি বিশ্বের বৃহত্তম শহর হয়ে উঠে।  আল মাহদি আব্বাসীয় প্রশাসনকে বিস্তৃত করার কাজ চালু রাখেন। সেনাবাহিনী, বিচার ও কর সংগ্রহের জন্য নতুন দিওয়ান বা বিভাগ খোলা হয়। বারমাকি পরিবার এ নতুন বিভাগগুলোতে নিয়োগ পায়। বারমাকিরা পারসিয়ান বংশোদ্ভূত ছিল। প্রথমে বৌদ্ধ হলেও আরবদের আগমনের অল্পকাল আগে তারা জরস্ট্রিয়ানিজমে দীক্ষিত হয়। হারুনুর রশিদের সময় তাদের স্বল্পকাল স্থায়ী প্রভাব তাদের বিরুদ্ধে চলে যায়।  ৭৫১ সালে চীন থেকে কাগজের প্রচলন (দেখুন তালাসের যুদ্ধ) গুরুত্বপূর্ণ ভূমিকা রাখে। এখন পর্যন্ত পশ্চিমে আরবদের মধ্যে কাগজের প্রচলন ছিল না। পারসিয়ানরা পেপিরাস ও ইউরোপীয়ানরা ভেলাম ব্যবহার করত। কাগজ নির্ভর শিল্প বাগদাদে ব্যাপক হয়ে উঠে। শহরের একটি সড়ক শুধু কাগজ ও বইয়ের বিক্রির জন্য ব্যবহৃত হত। আব্বাসীয় আমলাতন্ত্রের বিস্তৃতিতে কাগজের স্বল্পমূল্য ও স্থায়ীত্ব প্রভাব ফেলেছিল।   তথ্যসূত্র    গ্রন্থপঞ্জি   al-Masudi The Meadows of Gold, The Abbasids, transl. Paul Lunde and Caroline Stone, Kegan Paul, London and New York, 1989  বিষয়শ্রেণী:৭৮৫-এ মৃত্যু বিষয়শ্রেণী:৮ম শতাব্দীর আব্বাসীয় খলিফা বিষয়শ্রেণী:জন্মের সাল অজানা বিষয়শ্রেণী:৭৪০-এর দশকে জন্ম বিষয়শ্রেণী:আরব মুসলিম বিষয়শ্রেণী:আরব্য রজনীর চরিত্র বিষয়শ্রেণী:আব্বাসীয় খলিফার পুত্র বিষয়শ্রেণী:হারুনুর রশিদ
100x100px|পেনেলোপে ক্রুজ ...২০০৯ সালে সেরা অভিনেত্রী বিভাগে একাডেমি পুরস্কারপ্রাপ্ত পেনেলোপে ক্রুজ, অস্কারজয়ী প্রথম স্পেনীয় নারী? ...সুইজারল্যান্ডীয় গণিতবিদ লিওনার্ট অয়লার ১৭৬৬ সালে পুরোপুরি অন্ধ হয়ে যাবার পরও ১৭৭৫ সালে প্রায় প্রতি সপ্তাহে একটি করে গাণিতিক গবেষণা প্রবন্ধ রচনা করতেন? ...দ্বিতীয় বিশ্বযুদ্ধের সময় ১৯৪২ থেকে ১৯৪৫ সাল পর্যন্ত জার্মান আগ্নেয়াস্ত্র নির্মাতা ওয়ালথার নোয়েনগামে বন্দী শিবিরের আটককৃতদের তাদের নিজস্ব কারখানায় দাস শ্রমিক হিসেবে ব্যবহার করেছিলো? ...ব্যক্তিগত ভাবাবেগ প্রকাশের জন্য টি-শার্টের ব্যাপক ব্যবহার শুরু হয় ১৯৮০’র দশক থেকে? ...আলবেনিয়া থেকে প্রকাশিত ম্যাগাজিন দ্রিতা আলবেনীয় ভাষায় প্রকাশিত সর্বপ্রথম ম্যাগাজিন? ...যুক্তরাষ্ট্রের সাউথ ডাকোটা অঙ্গরাজ্যে অবস্থিত মাউন্ট রাশমোর পর্বতের গ্র্যানাইট পাথরের ক্ষয়প্রাপ্তির হার প্রতি ১০,০০০ বছরে মাত্র ১ ইঞ্চি?
অলিভিয়া সোফি স্মার্ট (, ; জন্ম: ১ এপ্রিল ১৯৯৭; অলিভিয়া স্মার্ট নামে সুপরিচিত) হলেন একজন স্পেনীয় ফিগার স্কেটার। তিনি আন্তর্জাতিক প্রতিযোগিতার মঞ্চে আদ্রিয়ান দিয়াসের সাথে জুটি হিসেবে ফিগার স্কেটিংয়ের আইস ডান্স বিভাগে স্পেনের প্রতিনিধি হিসেবে প্রতিদ্বন্দ্বিতা করে থাকেন।  ২০০৬ সালে ফিগার স্কেটিংয়ে অভিষেক করা স্মার্ট স্পেনের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন অলিভিয়া সোফি স্মার্ট ১৯৯৭ সালের ১লা এপ্রিল তারিখে যুক্তরাজ্যের শেফিল্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন স্মার্ট স্পেনের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি আদ্রিয়ান দিয়াসের সাথে যুগলবদ্ধ হয়ে ফিগার স্কেটিংয়ের আইস ডান্স প্রতিযোগিতায় অংশগ্রহণ করেছিলেন। স্মার্ট সর্বমোট ১৯৯.১১ পয়েন্ট অর্জন করে সার্বিকভাবে অষ্টম স্থান অধিকার করেছিলেন। রিদম ডান্সে ৭৭.৭০ পয়েন্ট স্কোর করে তারা নবম স্থান অধিকার করেছিলেন এবং ফ্রি ডান্সে ১২১.৪১ পয়েন্ট নিয়ে তিন ধাপ এগিয়ে ষষ্ঠ স্থানে উঠে এসেছিলেন।  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ নারী আইস ডান্সার বিষয়শ্রেণী:স্পেনীয় নারী আইস ডান্সার বিষয়শ্রেণী:স্পেনের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
সবুজ মসজিদ ( ইয়েশিল যামি), যাকে মেহমেদ আইয়ের মসজিদও বলা হয়, এটি তুরস্কের ১৪৫৩ সালে কনস্টান্টিনোপল কর্তৃক দখল করার আগে অটোমান তুর্কিদের পূর্ব রাজধানী পূর্বাঞ্চলীয় তুরস্কের বুরসার পূর্ব পাশে অবস্থিত বৃহত্তর কমপ্লেক্সের একটি অংশ। কমপ্লেক্সটিতে একটি মসজিদ, তারবে, মাদ্রাসা, রান্নাঘর এবং স্নান রয়েছে। সবুজ মসজিদ নামটি মূলত এর সবুজ এবং নীল রঙের অভ্যন্তর টাইল সজ্জা থেকে এসেছে।  ইতিহাস সবুজ মসজিদ প্রায়শই উসমানীয় স্থাপত্যশৈলীর চূড়ান্ত হিসাবে দেখা হয়, মূলত মসজিদটির অভ্যন্তরে নান্দনিক এবং প্রযুক্তিগত দক্ষতার স্তরের কারণে।  সবুজ মসজিদটি সুলতান মেহমেদ আই ইলেবীর দ্বারা ১৪১২ সালে প্রতিষ্ঠিত হয়েছিল, যিনি ১৪১৩ থেকে ১৪২১ সাল পর্যন্ত উসমানীয় সাম্রাজ্যের পুনরায় একত্রিত হওয়ার জন্য তাঁর ভাইদের বিরুদ্ধে লড়াইয়ের পরে শাসন করেছিলেন।  তথ্যসূত্র  বিষয়শ্রেণী:বুরসার মসজিদ বিষয়শ্রেণী:তুরস্কের মসজিদ বিষয়শ্রেণী:বুরসার উসমানীয় মসজিদ বিষয়শ্রেণী:গম্বুজসহ মসজিদ বিষয়শ্রেণী:১৫শ শতাব্দীর মসজিদ
তেনামপেট দক্ষিণ ভারতের তামিলনাড়ু রাজ্যের চেন্নাই জেলার একটি ব্যস্ততর অর্থনৈতিক অঞ্চল৷ তেনামপেট জংশন চেন্নাইয়ের গুরুত্বপূর্ণ সড়ক জংশনগুলির একটি এবং অধিকাংশ সময়ে যানজট আবদ্ধ থাকে৷ স্থানভেদে এখানেও কিছু উচ্চ মানের ও ঐতিহাসিক গুরুত্বপূর্ণ ভূসম্পত্তি রয়েছে৷ আন্না সালাইয়ের তেনামপেট অংশে রয়েছে বেশ কিছু সরকারি দপ্তর ও বিলাসবহুল হোটেল৷  নামকরণ তেনামপেট চেন্নাইয়ের অন্যতম মহাসড়ক আন্না সালাই বরাবর অবস্থিত৷ তেনামপেট বা তেনামপেট্টাই এসেছে তেন্নাম ও পেট্টাই শব্দযুগলের একত্রীকরণে, যার অর্থ নারিকেল গাছের স্থান৷ সম্ভবত এই স্থান নারিখেল চাষে উন্নত ছিলো৷  ভূগোল ২০১৮ খ্রিস্টাব্দের পরিসংখ্যান অনুসারে তেনামপেট লোকালয়ের মোট বনরাজির পরিমাণ ২০ শতাংশের অধিক, যেখানে চেন্নাই শহরে এই পরিসংখ্যান গড়ে ১৪.৯ শতাংশ৷  লোকালয়টির উত্তরে রয়েছে গোপালপুরম, পূর্বে রয়েছে ময়িলাপুর, দক্ষিণে রয়েছে আলোয়ারপেট, দক্ষিণ-পশ্চিমে রয়েছে নন্দনম এবং পশ্চিমে রয়েছে ত্যাগরায়নগর৷  লোকালয় পোয়েস গার্ডেন তামিলনাড়ুর দুজন গণ্যমান্য ব্যক্তিত্বের আবাসস্থল, একজন হলে তামিলনাড়ুর প্রাক্তন মুখ্যমন্ত্রী জয়ললিতা জয়রাম এবং অপর জন হলেন প্রখ্যাত অভিনেতা রজনীকান্ত৷ পার্শ্ববর্তী গোপালপুরমের বাস করতেন প্রাক্তন মুখ্যমন্ত্রী করুণানিধি মুথুবেল৷  তেনামপেটের আন্না অরিবলয়ম, হলো ডিএমকে দলের সদর এবং বন্যতেনামপেট হলো পিএমকে দলের সদর দপ্তর৷http://affidavitarchive.nic.in/Affidavit/archive/Feb2005/parties/state/pmk.htm এছাড়া হায়াত রিজেন্সির মতো হোটেলের মূল ভবনটিও এখানেই অবস্থিত৷ চেন্নাইয়ে জেমিনি বা আন্না উড়ালপুলটি এই লোকালয়েই অবস্থিত৷  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
বিশ্বনাথ দাস হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি জয়নগর বিধানসভা কেন্দ্রের বিধায়ক হিসেবে দায়িত্ব পালন করছেন।  জীবনী প্রারম্ভিক জীবন বিশ্বনাথ দাস ১৯৬৫ সালের ৩রা অক্টোবর জয়নগরের এক বাঙালি হিন্দু পরিবারে জন্মগ্রহণ করেন। তিনি কলকাতা বিশ্ববিদ্যালয় থেকে স্নাতকোত্তর ডিগ্রি লাভ করেছেন। রাজনীতিতে আসার পূর্বে তিনি একজন স্কুল শিক্ষক ছিলেন।  রাজনৈতিক জীবন ২০১৬ সালের বিধানসভা নির্বাচনে তাকে জয়নগর বিধানসভা কেন্দ্র থেকে মনোনয়ন প্রদান করে সর্বভারতীয় তৃণমূল কংগ্রেস। নির্বাচনে তিনি তার নিকটতম প্রতিদ্বন্দ্বী ভারতীয় জাতীয় কংগ্রেসের সুজিত পাটোয়ারী কে ১৫,০৫১ ভোটে পরাজিত করে ছিলেন।  ২০২১ সালের বিধানসভা নির্বাচনে তাকে পুনরায় জয়নগর বিধানসভা কেন্দ্র থেকে মনোনয়ন প্রদান করে সর্বভারতীয় তৃণমূল কংগ্রেস। নির্বাচনে তিনি আবারো বিজয়ী হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি রাজনীতিবিদ বিষয়শ্রেণী:ভারতীয় সাম্যবাদ-বিরোধী বিষয়শ্রেণী:বাঙালি হিন্দু বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:ভারতে সাম্যবাদ বিরোধিতা বিষয়শ্রেণী:কলকাতার রাজনীতিবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:জয়নগর মজিলপুরের ব্যক্তি